
เริ่มประชุม

เวลา ๑๓.๓๐ น.



เมื่อถึงเวลาประชุม สมาชิกสภาเทศบาลตำบลบ้านนาครองค์ประชุม นายจำรูญ ผอมดำ 



ประธานสภาเทศบาลตำบลบ้านนา  จุดธูปเทียนบูชาพระรัตนตรัย และกล่าวเปิดประชุม



มีระเบียบวาระดังต่อไปนี้







นายจำรูญ  ผอมดำ
ท่านสมาชิก คณะผู้บริหาร ผู้อำนวยการกอง หัวหน้าส่วนราชการ                                  (ประธานสภาฯ)

 กระผมมีเรื่องแจ้งให้สมาชิกทราบ ในวันนี้ระเบียบวาระที่จะประชุมประกอบด้วย วาระ ดังนี้



ระเบียบวาระที่ ๑ เรื่องที่ประธานแจ้งให้ที่ประชุมทราบ                      




ระเบียบวาระที่ ๒ รับรองรายงานการประชุมสภาเทศบาลตำบลบ้านนา สมัยสามัญ สมัยที่ ๔ 


ประจำปี พ.ศ. ๒๕๕๗   เมื่อวันพุธที่ ๑๐ กันยายน พ.ศ. ๒๕๕๗



ระเบียบวาระที่ ๓  เรื่องที่เสนอใหม่






ระเบียบวาระที่ ๔  เรื่องอื่น ๆ (ถ้ามี)



กระผมขอเปิดการประชุมตามระเบียบวาระ

ระเบียบวาระที่ ๑
เรื่องที่ประธานแจ้งให้ที่ประชุมทราบ


นายจำรูญ  ผอมดำ
ด้วยนายกเทศมนตรีตำบลบ้านนาขอเสนอรายงานผลการติดตาม และบริหารงานตาม



แผนพัฒนาประจำปีงบประมาณ ๒๕๕๗ ทั้งนี้ตามระเบียบกระทรวงมหาดไทยว่าด้วยการจัดทำ


แผนพัฒนาขององค์กรปกครองส่วนท้องถิ่น พ.ศ. ๒๔๙๘ ข้อ ๒๙ (๓) กำหนดให้คณะกรรมการ


ติดตามและประเมินผลแผนพัฒนาท้องถิ่นรายงานและเสนอความเห็นซึ่งได้จากการติดตามและ


ประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นรายงานผลต่อสภาท้องถิ่น 


คณะกรรมการพัฒนาท้องถิ่นเสนอต่อสภาท้องถิ่นและประกาศผลการติดตามและประเมินผล


แผนพัฒนาให้ประชาชนทราบโดยทั่วกันเพื่อให้เป็นไปตามระเบียบฯ ดังกล่าวนายกเทศมนตรี


ตำบลบ้านนาจึงได้จัดส่งรายงานการติดตามและประเมินผลแผนพัฒนาเพื่อเสนอให้สภาได้รับ


ทราบ ท่านนายกจะชี้แจง
ประกอบเอกสารไหมครับ เชิญครับ
นายคำน้อย  หนูแสง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      (นายกเทศมนตรี) 
เทศบาลตำบลบ้านนาครับ 



ขอนำเรียนว่า ได้จัดทำเป็นเอกสารเป็นรูปเล่มเพื่อแจกจ่ายให้สมาชิกล่วงหน้ามีรายละเอียด


ครบถ้วนแล้วครับ
ประธานสภาเทศบาล
ครับท่านนายกได้จัดทำรวบรวมเป็นรูปเล่มได้จัดส่งให้ทุกท่านเรียบร้อยแล้ว สมาชิกท่านใดจะ


สอบถามเพิ่มเติมไหมครับ
ที่ประชุม

-ไม่มี-
ประธานสภาเทศบาล
เมื่อไม่มีท่านใดสอบถามถือว่าที่ประชุมได้รับทราบ 



ขอเชิญสมาชิกพัฒนาน้ำตกเขาครามเพื่อรองรับการท่องเที่ยว ในวันที่ ๒๔ ธันวาคม ๒๕๕๗ 


เวลา ๘.๐๐ น.เป็นต้นไป จึงขอเชิญทุกท่านนะครับ




ขอเชิญทุกท่านร่วมทำบุญตักบาตรในวันขึ้นปีใหม่ วันพุธที่ ๓๑ ธันวาคม ๒๕๕๗ เวลา



๐๖.๓๐ น. เป็นต้นไป ณ สำนักงานเทศบาลตำบลบ้านนา 



ขอเชิญทุกท่านร่วมแข่งขันกีฬาเปตองในวันที่ ๒๖ ธันวาคม ๒๕๕๗ เวลา ๐๖.๓๐ น.ในช่วงเช้า


ภาคค่ำจะมีกิจกรรมแลกของขวัญในโอกาสส่งท้ายปีเก่าต้อนรับปีใหม่



ขอเชิญเข้าร่วมโครงการการฝึกอบรมและศึกษาดูงานเพิ่มประสิทธิภาพการปฏิบัติงานแก่



สมาชิกสภาเทศบาล คณะผู้บริหารเทศบาล พนักงาน และลูกจ้างเทศบาลตำบลบ้านนา 



กำหนดฝึกอบรมวันศุกร์ที่ ๖ กุมภาพันธ์ ๒๕๕๘ เวลา ๐๘.๐๐ น. เป็นต้นไป ณ เทศบาลตำบล


บ้านนากำหนดศึกษาดูงานภาคเหนือ และภาคตะวันออกเฉียงเหนือ ในระหว่างวันที่ ๘-๑๕ 


กุมภาพันธ์ ๒๕๕๘ 



เรื่องการจัดตั้งชมรมคนรักท้องถิ่นจังหวัดพัทลุง จากการที่ท่านนายกคำน้อย หนูแสงได้เชิญดื่ม


น้ำชาเสวนาตอนเช้าโดยเชิญผู้บริหาร ประมาณ ๑๐ ท่าน ณ เทศบาลตำบลบ้านนา เป็นครั้ง


แรก และมีการเสวนามาเป็นประจำโดยการเปลี่ยนสถานที่ไปเรื่อยๆ จนมีการจัดตั้งเป็นรูป


คณะกรรมการกันเบื้องต้น ขณะนี้ได้ร่างเป็นระเบียบขึ้นมาเพื่อให้ผู้ที่ทำงานที่เกี่ยวข้องกับ


ท้องถิ่นได้สมัครเป็นสมาชิกโดยมีค่าสมัครเบื้องต้นท่านละ ๕๐๐ บาท ส่วนรายละเอียด



สวัสดิการขณะนี้อยู่ระหว่างจัดทำเป็นรายละเอียดให้เป็นที่แน่นอน จึงขอเชิญทุกท่านที่สนใจ


อ่านรายละเอียด แล้วสมัครได้ เอกสารติดต่อยังท่านนายกฯ หรือเจ้าหน้าที่ที่เกี่ยวข้อง ครับ
ระเบียบวาระที่ ๒
เรื่องรับรองรายงานการประชุมสภาเทศบาลตำบลบ้านสมัยสามัญ สมัยที่ ๓



ครั้งที่ ๒ ประจำปีพ.ศ. ๒๕๕๗   เมื่อวันที่ ๑๐ กันยายน พ.ศ. ๒๕๕๗
ประธานสภาเทศบาล
-ตามที่สภาเทศบาลตำบลบ้านนาได้ประชุมสภาเทศบาลตำบลบ้านสมัยสามัญ สมัยที่ ๓



 ครั้งที่ ๒ ประจำปี พ.ศ. ๒๕๕๗   เมื่อวันที่ ๑๐ กันยายน พ.ศ. ๒๕๕๗



 บัดนี้  ฝ่ายเลขานุการสภาเทศบาลตำบลบ้านนา ได้จัดทำรายงานการประชุมสภาเทศบาล


 ตำบลบ้านนาเรียบร้อยแล้ว  จึงนำเสนอที่ประชุมเพื่อพิจารณาและรับรองรายงานการประชุม


 สภาสมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๕๗ เมื่อวันที่ ๑๐ กันยายน พ.ศ.



๒๕๕๗

- ท่านสมาชิกสภาฯท่านใดประสงค์จะแก้ไขเพิ่มเติมในรายงานการประชุม ขอเชิญครับ
 

ที่ประชุม
-ไม่มี-
ประธานสภาเทศบาล
-เมื่อไม่มีสมาชิกฯ ขอแก้ไข กระผมจะถามมติ ต่อที่ประชุมครับ 

สมาชิกท่านใดมีมติรับรองรายงานการประชุมครั้งที่แล้วโปรดยกมือครับ
ที่ประชุม
มีมติรับรอง
๑๐
เสียง

มีมติไม่รับรอง
-
เสียง 

งดออกเสียง
๑
เสียง

ที่ประชุมมีมติเป็นเอกฉันท์
ระเบียบวาระที่ ๓
เรื่องที่เสนอใหม่



ญัตติขอรายงานผลการปฏิบัติงานตามนโยบายที่ได้แถลงต่อสภาเทศบาลตำบลบ้านนา
ประธานสภาเทศบาล
ญัตติดังกล่าวเป็นญัตติ ซึ่งท่านนายกได้เสนอมา  ดังนั้นจึงขอเชิญท่านนายกได้ชี้แจงถึง



หลักการและเหตุผล ขอเชิญครับ

นายคำน้อย  หนูแสง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      (นายกเทศมนตรี) 
เทศบาลตำบลบ้านนาที่เคารพ ข้าพเจ้าขอเสนอญัตติเพื่อพิจารณา ดังนี้  



ตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง(ฉบับที่ ๑๓) พ.ศ.๒๕๕๒ มาตรา 


๔๘ ทศ วรรคห้า “ให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้


แถลงไว้ต่อสภาเทศบาลเป็นประจำทุกปี



จากการประชุมสภาเทศบาลตำบลบ้านนา สมัยสามัญ สมัยที่ ๓ ประจำปี พ.ศ. ๒๕๕๕ เมื่อ                    


วันที่ ๑ สิงหาคม  ๒๕๕๕  ณ ห้องประชุมสภาเทศบาลตำบลบ้านนา กระผมได้แถลงนโยบาย


ต่อสภาเทศบาลตำบลบ้านนา ไว้ ๔ ด้าน ได้แก่



๑. นโยบายการพัฒนาด้านโครงสร้างพื้นฐาน



๒. นโยบายการพัฒนาด้านส่งเสริมคุณภาพชีวิต



๓. นโยบายการพัฒนาด้านการท่องเที่ยว



๔. นโยบายการพัฒนาด้านสังคม



บัดนี้  กระผมขอรายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลบ้าน


นา โดยยึดหลักการรายงานตามยุทธศาสตร์การพัฒนาในแผนพัฒนาสามปี (พ.ศ. ๒๕๕๗ – 


๒๕๕๙ )



-ยุทธศาสตร์ที่ ๑ การพัฒนาด้านประชาชนอยู่ดีมีสุข มีจำนวนทั้งสิ้น ๔๐ โครงการ



-ยุทธศาสตร์ที่ ๒ การพัฒนาคนและสังคมที่มีคุณภาพ  ๔๓ โครงการ



-ยุทธศาสตร์ที่ ๓ การพัฒนาด้านการบริหารจัดการทรัพยากรธรรมชาติและสิ่งแวดล้อมจำนวน 


๑๓ โครงการ




-ยุทธศาสตร์ที่ ๔ การพัฒนาด้านการบริหารจัดการบ้านเมืองที่ดีจำนวน ๑๙ โครงการ 



ในการดำเนินการตามที่แถลงไว้ต่อสภาซึ่งเราได้ดำเนินการครอบคลุมทุกๆด้าน 



ตามที่กระผมได้แถลงนโยบายไว้ต่อสภา บัดนี้ถึงเวลารายงานผลการปฏิบัติงาน นอกจาก



กระผมได้จัดทำเป็นรูปเล่มแล้ว กระผมได้จัดทำเป็นวีดีทัศน์ เพื่อให้สมาชิกทุกท่านได้รับชม 


ขอเชิญรับชมครับ



ประธานสภาเทศบาล
ขอบคุณท่านนายกครับที่ได้ชี้แจงซึ่งเป็นตามระเบียบที่กำหนดไว้ ให้นายกได้รายงานผลการ


ปฏิบัติงานตามนโยบายที่ได้แถลงนโยบายต่อสภาเพื่อให้สภาได้รับทราบ ทุกปี ท่านนายกฯมี


อะไรเพิ่มเติมเชิญครับ  
นายคำน้อย  หนูแสง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      (นายกเทศมนตรี) 
เทศบาลตำบลบ้านนา



ในวีดีทัศน์นั้นได้จัดทำไปบางส่วน สมาชิกดูจากเอกสารแล้วมีส่วนไหนบ้างที่จะทักท้วงก็ให้


แสดงความคิดเห็นได้ เพื่อที่จะนำไปปรับปรุงในปีต่อไปจะนำมาแถลงอีกครั้งหนึ่ง ในทุกๆเรื่อง


ไม่ว่าจะเป็นการพัฒนาของเด็กๆ คนยากจน บุคลากร เช่น พนักงาน เจ้าหน้าที่ 



เรื่องความสะอาดขยะตอนนี้ผมเน้นเรื่องขยะโดยเฉพาะสองข้างทางของถนนหลัก ซึ่งเป็น


หน้าตาของจังหวัดพัทลุง ผู้ว่าราชการจังหวัดได้เน้นเกี่ยวกับเรื่องนี้ อยากให้ตำบลบ้านนา


เป็นตำบลต้นแบบของความสะอาดเป็นตำบลนำร่องของการท่องเที่ยวในจังหวัดพัทลุง และ


เชื่อมโยงจังหวัดตรัง ซึ่งเป็นประตูสู่อันดามัน กระผมรับนโยบายจากผู้ว่าฯ ร่วมมือกับแขวงการ


ทางดูแลภูมิทัศน์ ตัดหญ้า ปลูกต้นไม้บริเวณ สองข้างทางและเกาะกลางถนน



ในวันพุธนี้ผู้ว่าราชการจังหวัดเชิญดื่มกาแฟตอนเช้าหารือเรื่องการพัฒนาการท่องเที่ยว



สนทนาหาข้อมูลในส่วนต่างๆ ก็ขอเชิญสมาชิกไปร่วมด้วย ผู้ว่าราชการจังหวัดให้ความสำคัญ


กับตำบลบ้านนาเพราะท่านเห็นว่ามีศักยภาพเพียงพอไม่ว่าจะเป็นแหล่งท่องเที่ยว มีธรรมชาติที่


สวยงาม ในส่วนของตำบลบ้านนามีการวางแผนพัฒนาไว้ เช่นสวนกวาง จะดำเนินการปล่อย


กวางให้ทันเดือนเมษายนนี้ และที่สำคัญบริเวณน้ำตกเขาครามจะมีการรณรงค์สงวนพันธ์ปลา


หวดไว้ให้เป็นสมบัติของคนในตำบลบ้านนา คนศรีนครินทร์ คนจังหวัดพัทลุง โครงการต่างๆที่


จะดำเนินการอีกหลายอย่าง ไม่ว่าจะเป็นการพัฒนาเด็ก ผู้สูงอายุ  อยากให้สมาชิกได้แสดง


ความคิดเห็น จะได้นำไปปฏิบัติ ปรับปรุงแก้ไข ต้องขอขอบคุณท่านประธานสภาที่ให้ให้โอกาส 


ขอบคุณครับ 
ประธานสภาเทศบาล
ขอบคุณ ท่านนายกครับ สมาชิกท่านใดจะอภิปรายสอบถามเพิ่มเติมไหมครับ ขอเชิญคุณรำไพ  


แก้วเพ็งครับ 
นางรำไพ  แก้วเพ็ง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ             (สมาชิกสภาเขตที่๑) 
เทศบาลตำบลบ้านนา



ขอสนับสนุนการทำงานของผู้บริหารที่ได้ชมวีดีทัศน์ไปแล้วนั้นขอชื่นชมค่ะ และขอให้ทำแบบนี้


อย่างต่อเนื่องเพื่อประโยชน์ของพี่น้องตำบลบ้านนา ดิฉันมีเรื่องที่จะหารือค่ะว่า เรื่องการใช้น้ำ


ในพื้นที่ที่ตอนนี้มีปัญหาเรื่องพื้นที่ที่ตั้งผลิตน้ำเมื่อก่อนได้ใช้อยู่มาตอนนี้ยังตกลงกับเจ้าของที่



ไม่ได้ เลยเกิดปัญหาโดยรวม  ตอนนี้ได้ใช้น้ำที่มาจากโครงการพระราชดำริได้อยู่เพราะยังมีน้ำ


เพียงพอ พอถึงช่วงฝนหยุดตกน่าจะมีปัญหาอีก ขอฝากท่านนายกฯ มีทางแก้ไขอย่างไรก็



พิจารณาด้วยค่ะ และสำหรับโครงการต่างๆที่นำไปดำเนินการในพื้นที่ทำให้ชาวบ้านอยู่ดีมี


สุขอยากให้เป็นแบบนี้ต่อไปขอบคุณค่ะต้องขอขอบคุณแทนพี่น้องประชาชนด้วยค่ะ 
ประธานสภาเทศบาล
ขอบคุณ คุณรำไพ แก้วเพ็งครับ สมาชิกท่านใดจะอภิปรายสอบถามเพิ่มเติม




ไหมครับ ขอเชิญคุณปลอด  ทองคง ครับ  
นายปลอด  ทองคง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ             (สมาชิกสภาเขตที่๑)
เทศบาลตำบลบ้านนา



เรื่องยาเสพติดโดยเฉพาะวัยรุ่นตอนนี้ติดน้ำกระท่อมกันมากมีเกือบทุกพื้นที่เป็นปัญหากับ


สังคม มีวิธีการแก้ไขอย่างไรให้กับวัยรุ่นกลุ่มนี้ ดูทั่วไปไม่สังเกตจะไม่รู้ แต่หากสังเกตจะรู้



ครับ เรามีวิธีการอย่างไรในการแก้ไขเรื่องนี้ จะใช้วิธีการอย่างไรเข้ามาแก้ไขปัญหา ขอบคุณ


ครับ 
ประธานสภาเทศบาล
ขอบคุณ คุณปลอด  ทองคงครับ สมาชิกท่านใดจะอภิปรายสอบถามเพิ่มเติม




ไหมครับ ขอเชิญคุณกิตติกร นวลจันทร์ ครับ  
นายกิตติกร นวลจันทร์
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ              (สมาชิกสภาเขตที่๒) 
เทศบาลตำบลบ้านนา



จากการที่ผู้บริหารได้แถลงผลงานในปีที่ผ่านมาผมขอชื่นชมครับทำได้ครอบคลุมทุกยุทธศาสตร์ 


มียุทธศาสตร์ที่ ๓ เกี่ยวกับการท่องเที่ยว เรื่องนี้นายกฯมักพูดอยู่เสมอว่าจะพัฒนาด้านการ


ท่องเที่ยวให้เป็นรูปธรรม ให้อยู่ในระดับต้นๆของจังหวัดพัทลุง หากมาดูงบประมาณที่ตั้งไว้จะ


เห็นว่ายังน้อยเกินไป หากเทียบกับยุทธศาสตร์อื่น  ขอฝากผู้บริหารและเจ้าหน้าที่งบประมาณ 


เจ้าหน้าที่ที่เกี่ยวข้อง ทำโครงการมาเป็นลายลักษณ์อักษรให้เห็นเป็นรูปธรรม จะได้มี



ความก้าวหน้าในด้านการท่องเที่ยวให้มากว่านี้ ขอบคุณครับ
ประธานสภาเทศบาล
ขอบคุณ คุณกิตติกร นวลจันทร์ ครับ สมาชิกท่านใดจะอภิปรายสอบถามเพิ่มเติม



ไหมครับ ขอเชิญท่านนายกครับ  
นายคำน้อย  หนูแสง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      (นายกเทศมนตรี) 
เทศบาลตำบลบ้านนา



ขอบคุณสมาชิกที่ให้ความสำคัญกับการท่องเที่ยวของตำบลบ้านนา กระผมเองก็เช่นกัน แต่


อะไรที่ดูแล้วเป็นสิ่งปลูกสร้างใหญ่ยังไม่มีให้เห็นเป็นรูปธรรม ไม่ว่าจะเป็นน้ำตกต่างๆ  สวน


กวางเปิด และสถานที่ต่างๆ สำหรับปีนี้ตั้งงบประมาณในการดำเนินการสำหรับสวนกวางเปิดไว้


แล้วเป็นงบประมาณ๖๐๐,๐๐๐ บาท สำรับการท่องเที่ยวของตำบลบ้านนาไม่อยากให้ทำให้


ใหญ่โตเกินความต้องการของพี่น้องประชาชน เน้นเรื่องความสะอาด ความสวยงามของ



ธรรมชาติมากกว่า ตอนนี้ก็ใช้แรงของเจ้าหน้าที่ พนักงาน และประชาชนในพื้นที่ ในการพัฒนา


แหล่งท่องเที่ยวให้สะอาด สวยงาม ในส่วนที่ต้องใช้งบประมาณตอนนี้ยังไม่มีงบประมาณ แต่ก็


ดำเนินการเขียนแบบเพื่อเสนอของบประมาณจากหน่วยงานอื่นๆ เสนอไปยังผู้ว่าราชการ


จังหวัด ต้องใช้งบประมาณในการดำเนินการประมาณ ๒๐ ล้านบาท เช่นการก่อสร้างศาลาที่


พัก ศูนย์โอทอป ห้องน้ำ ตามแบบที่เขียนเรียบร้อยแล้ว ในส่วนของงบประมาณในปีนี้ ตั้งไว้


ประมาณ ๗๐๐,๐๐๐บาท ก็น่าจะพัฒนาไปได้ระดับหนึ่ง  เน้นการช่วยเหลือกันของชุมชน 


ต่างๆ แรงงานของพนักงานซึ่งมีคุณภาพอยู่แล้วน่าจะดูแลในส่วนนี้ได้ ก็ต้องดูแลกันอย่าง


ต่อเนื่อง ก็น่าจะใช้งบประมาณไม่มาก ในส่วนที่ดำเนินการไปแล้ว อย่างเช่นที่สะพาน



ประวัติศาสตร์ดำเนินการไปแล้ว คิดเป็นเงินประมาณ ๒๐๐,๐๐๐แสน การสร้างฝาย หินก็


พยายามขอไปทางถ้ำสุมโน การทำสะพานไม้ไผ่ การปรับพื้นที่ และส่วนอื่นๆเช่น ที่นั่งพักผ่อน


ก็พยายามนำวัสดุที่ไม่ใช้แล้วมาดัดแปลงทำโดยพนักงานของเทศบาลก็ดำเนินการไปได้ แต่เรา


ก็ไม่มีงบประมาณ ออกค่าใช้จ่ายไปพอสมควรแต่ก็ทำด้วยใจ เน้นการใช้คุณภาพของการมี


ส่วนรวม
ของคนในพื้นที่ ไม่ว่าเป็นพี่น้องประชาชน พนักงาน เราก็สามารถดำเนินการไปได้


ระดับหนึ่งการพัฒนาก็มีผลกระทบกับข้างเคียงบ้างเช่นการสร้างฝายก็ทำให้ตลิ่งของชาวบ้าน


ได้รับความเสียหาย ก็ต้องดำเนินการช่วยเหลือแก้ไขกันไป แต่ตอนนี้ก็แก้ไขไปเรียบร้อยแล้ว 


การท่องเที่ยวของตำบลบ้านนาจะเน้นการท่องเที่ยวเชิงอนุรักษ์ จะไม่ปลูกสร้างอะไรที่ใหญ่ๆ 


เกินไป เน้นความสะอาด ปลอดภัยไม่กระทบกับสิ่งแวดล้อม ต้องขอบคุณสมาชิกครับปกติจะ


ท้วงติงเรื่องงบประมาณ แต่สมาชิกให้เพิ่มงบประมาณ ต้องขอขอบคุณมาก 



ส่วนเรื่องประปาของหมู่ที่ ๖ ผมได้ข่าวว่าบ่อน้ำดังกล่าวกำลังมีปัญหากับเจ้าของที่ดิน กำลัง


จัดสรรแบ่งกันอยู่ ให้ทราบว่าเป็นของใครแน่นอนก่อนจึงจะแก้ปัญหาได้



เรื่องยาเสพติดก็เป็นปัญหาระดับชาติ จังหวัดมีโครงการเรื่องนี้ ติดอยู่ที่ผู้ที่เข้าร่วมโครงการ 


เพราะความไม่ยอมรับกัน ไม่ว่าจะเป็นเจ้าตัว หรือพ่อ แม่ การจัดโครงการมีงบประมาณคิดเป็น


รายคน แต่ดึงผู้เข้าร่วมโครงการไม่ได้ จึงทำให้ล้มเหลว ในส่วนของระดับตำบลให้สมาชิกทุกคน


คิดกันว่าจะทำอย่างไร เด็กรุ่นนี้จะทำอย่างไร เป็นรุ่นๆไป ขอบคุณครับ
ประธานสภาเทศบาล
ขอบคุณท่านนายกครับ สมาชิกท่านใดจะอภิปรายสอบถามเพิ่มเติมไหมครับ ขอเชิญคุณคม 



วิรัตน์ครับ 
  นายคม   วิรัตน์

เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ             (สมาชิกสภาเขตที่๑) 
เทศบาลตำบลบ้านนา



เรื่องการปลูกป่าจากการที่ผมได้เข้าร่วมโครงการหลายๆ ครั้งการดำเนินการได้ภาพ ได้หน้าตา 


ณ ตอนนั้น คือปลูกแล้วไม่ติดตามดูแลย้อนหลังไปดูประมาณ ๓ ปี ต้นไม้ที่ปลูกไป ๕๐๐ ต้น


เหลือสัก ๑๐ ต้น จากการที่ไปปลูกที่ควนดินสอ ปลูกที่โรงพยาบาลศรีนครินทร์ ก็เหลือไม่มาก 


ขอฝากท่านนายกที่ดำเนินการปลูกที่เขาพับผ้า และที่หมูที่๑๑อย่างน้อยเดือนละครั้ง หรือ สาม


เดือนสักครั้งเข้าไปดูแล  หน้าแล้งรดน้ำให้บ้าง เพราะว่างบประมาณแต่ละครั้งเป็นจำนวนมาก 


ให้ได้ไม้ที่เราปลูก ให้สมกับคุณค่าที่เราปลูก ขอบคุณครับ
ประธานสภาเทศบาล
ขอบคุณ คุณคม   วิรัตน์ครับ สมาชิกท่านใดจะอภิปรายสอบถามเพิ่มเติม




ไหมครับ ขอเชิญคุณประจวบวิสุทธ์ จันทร์ตรี ครับ  
นายประจวบวิสุทธ์ จันทร์ตรี เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ          (สมาชิกสภาเขตที่๑)
เทศบาลตำบลบ้านนา



ผู้บริหารสามารถทำกิจกรรมได้ครบทุกด้านในการบริการสาธารณะเพราะว่ามีองค์ประกอบใน


การบริหารจัดการครบถ้วน มีบุคลากร มีงบประมาณ มีวัสดุอุปกรณ์ และมีการจัดการ ฉะนั้น


การปฏิบัติงานตามนโยบายนั้นเป็นเรื่องที่ทำได้ไม่ยาก เพราะว่าในองค์กรของเรานั้นมีบุคลากร


ที่มีประสบการที่ทำงานต่อเนื่องอยู่แล้ว เพียงแต่ว่าเรื่องสำคัญคือผลสัมฤทธิ์ ทำงานให้เกิดผล


สำเร็จตามที่แถลงไว้ ผลสัมฤทธิ์ไม่ออกมาเป็นผลกำไรที่มีค่าเป็นตัวเงิน แต่เป็นการแก้ปัญหา 


และสร้างความพึงพอใจให้กับพี่น้องประชาชน โครงการแต่ละด้านนั้นสามารถสัมผัสได้ พี่น้อง


ประชาชนได้รับผลประโยชน์โดยตรงจับต้องได้ยกตัวอย่างเช่น โครงสร้างพื้นฐานได้ใช้ประโยชน์


สะดวกสบาย ผลกระทบที่ตามมาที่พี่น้องประชาชนได้รับผลกระทบอยู่ในตอนนี้คือ การ



บำรุงรักษาในโครงการที่ได้ใช้งบประมาณในการก่อสร้างไปแล้ว เนื่องจากเกิดปัญหาชำรุดมาก 


เกินกว่าที่เราจะบริการได้ทัน



ต่อไปก็ด้านส่งเสริมคุณภาพชีวิต ด้านเศรษฐกิจท่านก็ได้ใช้งบประมาณในการส่งเสริมอาชีพ 


จากการติดตามรายงานก็ยังดำเนินกิจการไปได้ ในเรื่องการส่งเสริมการความรู้.ในการ



รับผิดชอบในกลุ่มต้องมีความพร้อมในการติดตามอย่างต่อเนื่องเราใช้งบประมาณไปมาก



พอสมควรผมมองที่จำเป็นๆด้านกีฬาและสันทนาการ ท่านก็ทำเรื่องเด่น ก็เรื่องกีฬาแข่งขันกีฬา


ทุกประเภทสมาชิกหลายท่านก็เห็นผลสัมฤทธิ์ในการบริหารจัดการงบประมาณ เราได้อะไรบ้าง 


มากน้อยเพียงใด 
ฉะนั้นบางด้านที่เราไปไม่ถึงเป้าหมายก็ระดมความคิดเห็นวางแผนให้เป็นไป


ตามโครงการ อย่างเช่นว่าการใช้งบประมาณในการส่งเสริมการท่องเที่ยวเราได้ประโยชน์อะไร 


มากน้อยเพียงใด ที่ไม่ได้ผลกำไรเป็นตัวเงินที่ตกแก่เทศบาล โดยทั่วไปแล้วการพัฒนาการ


ท่องเที่ยว ต้องการให้ประชาชนเกิดรายได้ที่เกิดจากการท่องเที่ยว โดยองค์กรปกครองส่วน


ท้องถิ่นกำหนดนโยบายตามที่ท่านานายกได้จัดทำโครงการย้อนรอยประวัติศาสตร์ หมู่ที่ ๑๑ 


ตอนนี้ผมถือว่าเป็นที่น่าสนใจต่อยอดจากการประชาสัมพันธ์ แต่ว่าในอนาคตจะทำอย่างไร ให้พี่


น้องประชาชน หมู่ที่ ๑๑ ให้มีรายได้



ด้านการศึกษาผลสัมฤทธิ์ของการศึกษาไม่สามารถสัมผัสได้ เพียงแต่เราประเมินได้ว่าการ


บริหารจัดการด้านการศึกษาของเทศบาลนั้นเกิดผลสัมฤทธิ์ในระดับใดก็ดูจากการประเมินของ


หน่วยงานประเมินต่างๆ และที่เราได้ประเมินตัวเอง จากการสอบถาม สัมภาษณ์ สังเกตุ 



ประสาน
จากหลายๆ ฝ่ายไม่ว่าจะเป็นกรรมการศูนย์พัฒนาเด็กเล็ก



เรื่องของการป้องกันและบรรเทาสาธารณภัย ด้านนี้ก็เห็นได้ชัดเป็นเรื่องที่ประชาชนจับต้องได้ 


เป็นการแก้ปัญหาที่ประชาชนได้เห็นสัมผัสได้ ก็ถือว่าได้รับความชมเชยจากพี่น้องประชาชน


อย่างต่อเนื่องไม่ว่าจะเป็นการแก้ปัญหาที่เกิดจากภัยธรรมชาติหลายฝ่ายช่วยกันไม่ว่าการ


ทำงานของ อปพร. บางครั้งไม่จำเป็นต้องรับคำสั่งเพราะมีจิตสาธารณะ



ด้านการอนุรักษ์ธรรมชาติและสิ่งแวดล้อมด้านนี้เป็นรูปธรรมสัมผัสได้อยู่คือการจัดเก็บขยะ 


ตอนนี้มีผู้ที่วิจารณ์ ทางเฟสบุ๊ค ว่าทางเทศบาลทำไม่สำเร็จคือไม่มีถังขยะ ก็ได้ชี้แจงตามที่มี


โอกาสได้ชี้โอกาสได้ชี้แจง เทศบาลไม่มีนโยบายที่จะจัดซื้อถังขยะตั้งไว้ตามชุมชนต่างๆผมเห็น


ด้วยเพราะเป็นภาพลักษณ์ที่ไม่สวยงาม ใช้ถุงใส่ก็พอมี การทำงานตามใจทุกคนก็ไม่ได้ ต้องฟัง


เสียงส่วนใหญ่ การไปศึกษาดูงานด้านต่างๆก็นำมาใช้ เรื่องของการเลี้ยงสัตว์ที่มีกลิ่นรบกวน ก็


แก้ไขกันไป  การทำงานการเมืองนั้นเป็นเรื่องยากเหมือนกันมีผลกระทบ หน่วยงานที่เกี่ยวข้อง


ก็ทำงานอยู่ต่อเนื่องตรงนี้เห็นได้ชัด ด้านสังคมการแก้ไขปัญหายาเสพติด เมื่อเราจัดกิจกรรม


อะไร ก็จะมีเชื่อมโยงกับการแก้ไขปัญหายาเสพติด ไม่ว่าจะเป็นเรื่องกีฬา เรื่องการจัดอบรม


อะไรต่างๆจะให้เกิดผลสัมฤทธิ์ก็เป็นเรื่องที่ยากเหมือนกัน เรื่องครอบครัวบ้าง สิ่งแวดล้อมบ้าง


เกินกำลังที่ท่านนายกจะทำได้ เพียงแต่ทำโครงการให้ได้ตามที่แถลงไว้เท่านั้น



สำหรับผลการประเมินถ้าดูคะแนนแล้ว คะแนนที่ได้มาจากการประเมินผลการปฏิบัติงานนั้น


ถือว่าสูง ไม่ทราบว่าใช้วิธีการ ขั้นตอนอย่างไร

ประธานสภาเทศบาล
ขอบคุณ คุณประจวบวิสุทธ์ จันทร์ตรีครับ สมาชิกท่านใดจะอภิปรายสอบถามเพิ่มเติม



ไหมครับ ขอเชิญคุณคำน้อย  หนูแสง ครับ




นายคำน้อย  หนูแสง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      (นายกเทศมนตรี) 
เทศบาลตำบลบ้านนา



เรื่องปลูกป่าที่ท่านสมาชิก คุณคม วิรัตน์ ได้แสดงความคิดเห็น เทศบาลตำบลบ้านนาได้ทำ


กิจกรรมปลูกป่า ๒-๓ ครั้ง เริ่มจาก วันที่ ๑๒ สิงหาคม ๒๕๕๗ บริเวณสองข้างถนนสายเก่าเขา


พับผ้า ซึ่งทุกหน่วยงานเข้าร่วมกิจกรรมมากมาย  ปลูกไปประมาณ ๓๐๐ ต้น หลังปลูกแล้ว


พนักงานได้ดูแลเป็นอย่างดีเป็นเรื่องที่โชคดีฝนตกให้ ต้นไม้เจริญงอกงามดี ฝนแล้งจะ



ดำเนินการดูแลใส่ปุ๋ยดูแลอย่างเต็มที่ ผมบอกแล้วว่าทุกอย่างผมต้องติดตามดูแล ส่วนของหมู่ที่ 


๑๑ ปลูกเมื่อวันที่ ๓ ธันวาคม ๒๕๕๗ ตอนนี้ผมได้นำเอาต้นเทียมมาเสริมประมาณ ๓๐๐ ต้น


ซื้อมาจากจังหวัดตรังต้นละ ๓ บาท ขอฝากท่านสมาชิกโดยเฉพาะเขตที่ ๑ ช่วยกันดูแลด้วย  


การดูแลผมเข้าไปดูแลเป็นครั้งคราวแปลงที่เราปลูกได้เชิญบุคคลสำคัญมาก็ต้องดูแลให้ดีจะได้


เป็นตัวอย่างที่ดี ส่วนแปลงที่ใกล้หอประชุมอยากให้หมู่บ้านช่วยกันส่วนแปลงที่ ๓ ให้



คณะกรรมการช่วยดูแล การปลูกป่าถ้าไม่ดูแลก็ไม่ได้ผลให้นายกดูแลคนเดียวก็ไม่ได้ต้องช่วยกัน


ผมเชื่อว่าแปลงที่ปลูกมาจะได้ผลเป็นอย่างดีที่ปลูกไปประมาณ ๑๐๐๐ ต้น



เรื่องการประเมินผลการปฏิบัติงานที่ท่านสมาชิกเขตที่๑ มีข้อสงสัยว่าได้คะแนนมาอย่างไรนั้น


ผมขอให้เจ้าหน้าที่ที่รับผิดชอบในเรื่องดังกล่าวได้ตอบข้องสงสัย ว่ามีขั้นตอนมาอย่างไรขอเชิญ


ครับ
ประธานสภาเทศบาล
ขอบคุณ ท่านนายกครับที่ได้ชี้แจงฉะนั้นขอเชิญเจ้าหน้าที่วิเคราะห์นโยบายและแผนครับ
นางวิภาวดี ชูสุดรักษ์
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ          (เจ้าหน้าที่วิเคราะห์ฯ) 
เทศบาลตำบลบ้านนา



ตามที่ท่านสมาชิกมีข้อสงสัยเกี่ยวกับแบบสอบถามว่ามีที่มาอย่างไร ขอนำเรียนว่าจัดทำโดยมี


คณะกรรมการที่ประกอบด้วย นายเสริม ช่วยชิต ประธาน กรรมการประกอบด้วย นายปรีชา 


นิ่มดำ นายคม วิรัตน์ นางรำไพ แก้วเพ็ง นายทัน ชูดำ นายเพื่อม ขุนพล นายวิจิตร เพ็ชรเล็ก 


นายสินไชย บุญวิสูตร นายถนอม ตุลยนิษก์ นางวิภาวดี ชูสุดรักษ์ นางจรงค์ ยิ้มหวาน



คณะกรรมการติดตามประเมินผลก็ได้ประชุมว่ามีวิธีการขั้นตอนอย่างไร สรุปมติที่ประชุมให้


จัดทำเป็นแบบสอบถาม โดยใช้เกณฑ์ร้อยละเจ็ด ของประชากรในพื้นที่ จากการที่ได้ลงพื้นที่


พบชาวบ้านที่ ๑๒ หมู่บ้านมีทั้งคำติชมมาข้อมูลที่ได้อยู่บนพื้นฐานความเป็นจริง ตัวเลขที่ได้มา


ได้มาจากแบบสอบถามของพี่น้องประชาชนจริงๆ  เมื่อได้คะแนนมาแล้วก็มีการประชุม



คณะกรรมการอีกครั้งเพื่อให้กรรมการทั้ง ๑๑ ท่านได้แสดงความคิดเห็นแต่ละยุทธศาสตร์ว่าจะ


มีการปรับปรุงแก้ไขด้านใดบ้างก็จะบันทึกความคิดเห็นของคณะกรรมการไว้เพื่อได้ปรับปรุง


แก้ไขในปีต่อไป  ถ้าไปดูย้อนหลัง ๒ ปีที่ผ่านมาบางยุทธศาสตร์ในข้อย่อยลงมา
จะเห็นว่า 


ลดลงบ้างมีเพิ่มบ้าง มาปีนี้ก็มีลดลงบ้าง ขอรับรองว่าข้อมูลที่ได้มารับนั้นได้มาจากพี่



น้องประชาชนจริงๆ ขอบคุณค่ะ
ประธานสภาเทศบาล
ขอบคุณเจ้าหน้าที่วิเคราะห์ฯที่ได้ชี้แจง ก็ชัดเจนนะครับสำหรับข้อสงสัย มีสมาชิกท่านใดที่จะ


สอบถามขอเชิญ คุณบุญน้อย เกื้อวงค์ ครับ
นายบุญน้อย เกื้อวงค์
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ             (สมาชิกสภาเขตที่๒)
เทศบาลตำบลบ้านนา



กระผมขอชื่นชมกับการทำงานของผู้บริหารที่ทำได้ครอบครุมทุกยุทธศาสตร์ ทุกโครงการที่ได้


ดำเนินการปฏิบัติถือได้ว่าประสบความสำเร็จกระผมขอชื่นชม ขอบคุณครับ
ประธานสภาเทศบาล
ขอบคุณ คุณบุญน้อย เกื้อวงค์ครับ สมาชิกท่านใดจะแสดงความคิดเห็นสอบถาม นำเรียนเพิ่มเติม


ไหมครับ ไม่มีนะครับ
ที่ประชุม

-ไม่มี-
ประธานสภาเทศบาล
สรุป ตามพระราชบัญญัติ ตามมาตรา ๔๘ ตั้งแต่นายกแถลงไว้ต่อสภาเมื่อปี ๒๕๕๕ ตาม



ระเบียบทุกปีผู้บริหารต้องรายงานผลการปฏิบัติงานตามที่ได้แถลงไว้ต่อสภาทุกปี เพื่อให้สภา


ได้รับทราบ การทำงานของผู้บริหารก็ถือว่าได้ทำไปตามระเบียบทุกประการเป็นไปตามที่แถลง


ไว้ทั้ง๔ ด้าน ซึ่งสภาก็ได้ตรวจสอบถูกต้องแล้ว สำหรับปีงบประมาณ ๒๕๕๗ ถือว่าสภาได้รับ


ทราบซึ่งญัตติดังกล่าวไม่มีการลงมติ ถือว่าที่ประชุมรับทราบ
ระเบียบวาระที่ ๔
เรื่องอื่นๆ 
ประธานสภาเทศบาล
ในระเบียบวาระอื่นๆสมาชิกท่านใด มีเรื่องจะสอบถามผู้บริหาร เชิญครับ เชิญท่านนายกครับ
ครับ
นายคำน้อย  หนูแสง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ            (นายกเทศมนตรี) 
เทศบาลตำบลบ้านนาที่เคารพ. 




ขอแจ้งก่อนสัก ๒-๓ เรื่อง เรื่องที่จะไปพบผู้ว่าราชการจังหวัด ถือโอกาสเชิญชวนสมาชิกสภา


ร่วมเดินทางไปพบผู้ว่าราชการจังหวัด จะไปกันในวันที่ ๒๔ ธันวาคมนี้ ออกเดินทาง เวลา 


๖.๐๐ น.จะแวะขอบคุณที่สถานีวิทยุกระจายเสียงแห่งประเทศไทย โดยเฉพระรายการหนูนุ้ย


คุ้ยข่าวก่อน แล้วเดินทางไปจวนผู้ว่าเพื่อนำเสนอแบบแปลนการพัฒนาเขาพับผ้า 



“มาสเตอร์แปลน”ดังที่สมาชิกได้ดูเห็นเป็นภาพไปแล้วนั้น จะสังเกตว่ามีการดำเนินการหลาย


อย่าง จะแยกทำรับผิดชอบดำเนินการไปเป็นแต่ละหน่วยงาน ไม่ว่าจะเป็น เทศบาลตำบล



บ้านนา, ศูนย์เพาะเลี้ยง, อุทยานฯ มีการจัดตั้งเป็นรูปแบบกรรมการ ระดับอำเภอ ระดับ



จังหวัดเป็นต้น ในส่วนของห้องน้ำน่าจะต้องเร่งดำเนินการก่อน ต้องใช้งบประมาณ ๒ แสนบาท 


งบประมาณของเทศบาลมีน้อย ต้องพึ่งหน่วยงานอื่นๆ สำหรับป้ายขณะนี้ได้ดำเนินการเขียน


แบบแล้วงบประมาณ ๑.๕ แสนบาท สำหรับในส่วนนี้คือ ป้ายเขาพับผ้า กับห้องนั้น จะต้อง


ดำเนินการก่อนเป็นสิ่งจำเป็นเร่งด่วน สามารถดำเนินการได้



เรื่องชมรมคนท้องถิ่นจังหวัดพัทลุง ผมเองก็ได้นำร่องโดยการจัดเลี้ยงน้ำชาเสวนายามเช้าครั้งที่ 


๑ ณ เทศบาลตำบลบ้านนาเพื่อได้เสวนาในเรื่องต่างๆโดยการการเชิญผู้บริหารในพื้นที่ใกล้เคียง


ก่อนประมาณ ๑๐ ท่าน ล่าสุดก็ได้เสวนากันที่เทศบาลนาโหนด  มีมติจัดเป็นรูปแบบ



คณะกรรมการกันขึ้น และจะร่างเป็นระเบียบโดละเอียดก่อน เพื่อรับสมัครเป็นสมาชิกชมรม ผู้


ที่ทำงานเกี่ยวข้องในท้องถิ่นสามารถสมัครได้ทุกคน ส่วนสมาชิกสมัครก็เป็นสมาชิกชมรมไปได้


ตลอดแม้ว่าสมัยหน้าไม่ได้รับการเลือกตั้งเข้ามา



ขอเชิญสมาชิกออกเยี่ยมผู้สูงอายุตั้งแต่อายุ ๙๐ ปีขึ้นไป ในวันที่ ๒๕ ธันวาคมนี้ เวลา ๙.๐๐ น.


จำนวน ๑๒ ท่าน  ขอเชิญนะครับ

ประธานสภาเทศบาล
ขอบคุณท่านนายกครับในระเบียบวาระอื่นๆสมาชิกท่านใด มีเรื่องจะสอบถามผู้บริหาร       
เชิญครับ เชิญคุณรำไพ แก้วเพ็งครับ

นางรำไพ  แก้วเพ็ง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ             (สมาชิกสภาเขตที่๑)
เทศบาลตำบลบ้านนา



มีเรื่องนำเรียนผู้บริหาร เรื่องตลิ่งพังเกิดจากน้ำกัดเซาะริมถนนคสล.สายวังยาว ปีนี้เข้ามามาก


แล้ว อยากให้ดำเนินการแก้ไข ปีต่อไปอาจทำให้ถนนพังได้ ขอฝากด้วยค่ะ 



ขอความอนุเคราะห์ตัดกิ่งไม้ริมถนนสายระหว่างหมู่ที่ ๓ -๖ บริเวณบ้านนายอานนท์ ชูโชติหาก


เข้าดำเนินการวันไหนขอให้ประสานกับดิฉันด้วยค่ะ ขอบคุณค่ะ

ประธานสภาเทศบาล
ขอบคุณ รำไพ  แก้วเพ็งครับ สมาชิกท่านใดจะแสดงความคิดเห็นสอบถาม นำเรียนเพิ่มเติม


ไหมครับ ขอเชิญคุณจรัญ หอยมณี ครับ  

นายจรัญ หอยมณี
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ             (สมาชิกสภาเขตที่๑)
เทศบาลตำบลบ้านนา



ริมสองข้างทางถนนคสล.ในเขตเทศบาลตำบลบ้านนาจะเห็นว่ามีหญ้าขึ้นคลุมทำ



ให้เห็นพื้นที่ถนนแคบลง อยากจะขยายตกแต่งในส่วนนี้ทางเทศบาลมีงบประมาณในส่วนนี้


ช่วยเหลือได้ไหมในกรณีที่สมาชิกหรือคณะกรรมการชุมชนได้ดำเนินการไปก่อน



ในวันที่ ๙ ม.ค.๕๘ ทางโรงเรียนจัดงานวันเด็กแห่งชาติ ผู้อำนวยการโรงเรียนขอความ



อนุเคราะห์มายังผู้บริหารและสมาชิก จะอนุเคราะห์อะไรได้บ้างเพื่อให้ในวันเด็ก



บ้านคนพิการผมได้ประสานกับนายกฯซึ่งทราบว่าไม่มีงบประมาณในส่วนนี้ ซึ่งกระผมได้



รับปากว่าจะดำเนินการให้ในปีหน้า ให้ช่างเขียนแบบ ประมาณการจะใช้งบประมาณเท่าไหร 


จะได้วางแผนในการดำเนินการได้ อยากให้ทุกท่านได้ช่วยเหลือในส่วนนี้ กัน ตอนนี้อาศัยอยู่


บ้านของ
พี่สาวเป็นการชั่วคราว



เรื่องชมรมคนท้องถิ่น จังหวัดพัทลุงผมเห็นด้วยเป็นเรื่องดีที่ผู้บริหารได้ประชุมเสวนากัน                


ก็อยากให้เป็นรูปธรรมขึ้นมาร่างระเบียบขึ้นมาให้ชัดเจน เรื่องรายละเอียดสิทธิประโยชน์ของ


สมาชิก อยากให้มีความมั่นคง อย่าให้เหมือนชมรมอื่นที่เกิดขึ้นแล้วอยู่ได้ไม่นานเพราะระบบ


บริหารจัดการ ขอบคุณครับ
ประธานสภาเทศบาล
ขอบคุณคุณจรัญ หอยมณีครับ สมาชิกท่านใดจะแสดงความคิดเห็นสอบถาม นำเรียนเพิ่มเติม


ไหมครับ ไม่มีนะครับ ขอเชิญ ท่านนายกอีกครั้งครับ  

นายคำน้อย  หนูแสง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ            (นายกเทศมนตรี) 
เทศบาลตำบลบ้านนาที่เคารพ.



เรื่องอุทกภัยได้ประชุมหัวหน้าส่วนผู้รับผิดชอบแล้ว เมื่อฝนหยุดตกต้องเข้าดำเดินการสำรวจ


ความเสียหายไม่ว่าจะเป็นถนนหนทาง สะพานต่าง ๆ ที่ได้เข้าดำเนินการไปแล้วก็มี เช่น ม.๑๒, 


ม.๑๑, ม.๗ เป็นต้น ส่วนที่ยังไม่เข้าดำเนินการจะดำเนินการให้เร็วที่สุด เพื่อบรรเทาความ


เดือดร้อนของพี่น้องประชาชน ต้องเร่งรีบดำเนินการ ในส่วนของหมู่ที่ ๘ และสาย บ้านต้นไทร-


บ้านพล นั้นอยู่ในความรับผิดชอบของทางหลวงชนบทเมื่อเกิดเสียหายมากๆเทศบาลไม่



สามารถดำเนินการได้ เล็กๆ น้อยๆ จะเข้าดำเนินการก่อนได้ 



ในส่วนของการตกแต่งกิ่งไม้นั้นให้เจ้าหน้าที่ดำเนินการกันอยู่ ในส่วนคอสะพานที่มีไม้มาติดอยู่


ก็ได้ดำเนินการไปแล้วเรียบร้อยแล้ว



ในส่วนของหญ้าที่ขึ้นปกคลุมสองข้างทางขอถนนในหมู่บ้านนั้นเมื่อในหมู่บ้านต้องการจะพัฒนา


ในวันไหนให้ประสานงานมายังเทศบาล จะมี่พนักงาน น้ำมัน สนับสนุนให้ได้ ตอนนี้ต้อง



ขอขอบคุณ ที่ช่วยกันพัฒนาในเขตที่ ๒ ไม่ว่าจะเป็นผู้ใหญ่บ้าน กรรมการชุมชนที่ช่วยกันปลูก


ต้นไม้ ๒ ข้างทาง ที่เน้นจะเป็นต้นโกศลเพื่อให้ดูสวยงามรองรับการท่องเที่ยว 



ส่วนเรื่องบ้านของผู้พิการในหมู่ที่๖ ที่รับปากกันไว้ ตอนนี้ให้เจ้าหน้าที่ๆข้องกับเรื่องนี่ประสาน


กับกาชาดอยู่เผื่อว่าจะมีการพิจารณาบ้านเอื้ออาทรให้ เพราะอีกหลังที่เกิดไฟไหม้บ้านที่อยู่


อาศัยของราษฎรของหมู่ที่ ๑ นั้นตอนนี้ก็ประสานกันอยู่ ยังติดปัญหาเรื่องที่ดินที่ปลูกสร้าง


เพราะไม่สร้างที่เดิมเพราะเป็นที่ดินที่ไม่มีเอกสารสิทธิ หากว่าสมาชิกท่านใดประสานเรื่องที่ดิน


จะเป็นการดี ขอให้สมาชิกลองมองดูว่ามีที่ๆเหมาะสมหรือไม่ 



เรื่องงานวันเด็กที่ทางโรงเรียนจัดนั้นก็ต้องให้การสนับสนุนช่วยเหลือกันตามสมควร  เรื่องงาน


วันเด็กที่ทางเทศบาลจัดเองนั้นปีนี้ก็จัดที่เทศบาลก็ต้องขอเชิญชวนสมาชิกครับ และก็ต้อง


ช่วยเหลือกันไป  งานตักบาตรส่งท้ายปีเก่าต้อนรับปีใหม่ ขอเชิญสมาชิกและครอบครัวมา


ทำบุญตักบาตรกัน และช่วยประชาสัมพันธ์กันด้วย 



ช่วงนี้นี้เป็นช่วงเฝ้าระวังน้ำท่วมขอให้ทุกท่านช่วยกันสังเกตในพื้นที่ด้วยหากมีเหตุการณ์ที่ผิด


สังเกตช่วยกันแจ้งมายังศูนย์ด้วยอีกแรง ทางเทศบาลตั้งศูนย์ขึ้นในช่วงนี้



ในเรื่องน้ำท่วมขังปี้นี้ค่อนข้างไม่ค่อยมีปัญหาเพราะเราได้แก้ไขไว้ล่วงหน้าไปมากแล้ว 
ประธานสภาเทศบาล
ขอบคุณท่านนายกครับในระเบียบวาระอื่นๆสมาชิกหรือท่านใด มีเรื่องจะนำเรียนต่อที่ประชุม
เชิญครับ เชิญหัวหน้าสำนักปลัดเทศบาล ครับ
 นายสมนึก  มาสสวัสดิ์
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
(หัวหน้าสำนักปลัดเทศบาล)  เทศบาลตำบลบ้านนาที่เคารพ




ขอนำเรียนเพิ่มเติมเรื่องที่จะเดินทางไปศึกษาดูงานต่างหวัดครับ ขอให้ทุกท่านได้ตัดสินใจใน


การร่วมโครงการ เพื่อความสะดวกกับการติดต่อประสานงานในเรื่องต่างๆ เช่นที่พัก และ


สำหรับการเตรียมตัวการเดินทางนั้นให้ทุกท่านเตรียมเสื้อผ้า เครื่องใช้ให้เหมาะกับพื้นที่ช่วงนี้


ทางภาคเหนือเป็นหน้าหนาวการเดินทางต้องใช้เวลาหลายวันสำหรับรายละเอียดจะให้



เจ้าหน้าที่จัดส่งให้สมาชิกอีกครั้งหนึ่ง




ขณะนี้ทางจังหวัดได้ประกาศให้ตำบลบ้านนาเป็นเขตให้ความช่วยเหลือภัยพิบัติแล้ว หากมี


ความจำเป็นที่ทางหมู่บ้านต้องได้รับความช่วยเหลือเกี่ยวกับภัยธรรมชาติขอให้แจ้งยังศูนย์ที่


เทศบาลตำบลบ้านนาจัดตั้งขึ้นได้เลย ขอบคุณครับ
ประธานสภาเทศบาล
ขอบคุณหัวหน้าสำนักปลัดเทศบาลในระเบียบวาระอื่นๆสมาชิกหรือท่านใด มีเรื่องจะนำเรียน
ต่อที่ประชุมเชิญครับ เชิญผู้ช่วยผู้ใหญ่บ้านหมู่ที่ ๑๒ ครับ
  นายชุมพล ชูอักษร
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
  ( ผช.ผญ.หมู่ที่ ๑๒ )  
เทศบาลตำบลบ้านนาที่เคารพ




ขอบคุณท่านประธานที่เปิดโอกาสให้กระผมได้นำเรียนในที่ประชุม กระผมดูจากผลการ



ปฏิบัติงานของผู้บริหารแล้ว ถ้าคำนวณไม่ผิดจะเห็นว่าหมู่ที่ ๑๒ นั้นมีโครงการมากเป็นที่



พอใจของชาวบ้าน เรื่องที่จะพัฒนาถนนสายที่ยังไม่ได้ดำเนินการ เมื่ออาทิตย์ที่แล้วกระผมได้


นำหนังสืออุทิศที่ดินจากเทศบาลไปให้ชาวบ้านหมู่ที่ ๑๒ ประมาณจำนวน ๘ ราย ลงลายมือชื่อ


อุทิศที่ดินเป็นลายลักษณ์อักษรแล้ว สำหรับจะดำเนินการช่วงไหน นั้นก็แล้วแต่ผู้บริหารจะ


พิจารณาดำเนินการต่อไป



เรื่องที่รางวัลหมู่บ้านที่สะอาดจากอำเภอเป็นเรื่องที่น่าดีใจปีนี้หมู่ที่ ๑๒ ได้รับรางวัล แต่มีพื้น


ถนนไม่สะอาดอยู่บางช่วง เช่นแถวหน้าบ้านคุณสาวิทย์ มีปัญหาเรื่องไม่มีคูน้ำก็ต้องช่วยกัน


แก้ไขกัน
หากเทศบาลจะช่วยเข้าดำเนินการก็จะเป็นเรื่องดี ขอบคุณครับ
ประธานสภาเทศบาล
ขอบคุณ คุณชุมพล ชูอักษรผู้ช่วยผู้ใหญ่บ้านหมู่ที่ ๑๒ เชิญท่านนายกครับ  
นายคำน้อย  หนูแสง
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ            (นายกเทศมนตรี) 
เทศบาลตำบลบ้านนาที่เคารพ



เรื่องถนนคสล.หมู่ที่ ๑๒ ที่เป็นถนนคอนกรีตอยู่ตอนนี้ซึ่งเป็นสายที่ทางหลวงชนบทก่อสร้างไว้


แล้วโอนให้กับทางเทศบาลแล้ว ทางหลวงมีงบซ่อมแซมจึงเข้าดำเนินการซ่อมแซมได้ แต่



ซ่อมแซมเป็นลาดยางผิวจราจรความยาวประมาณ ๘๐๐ เมตร หากประชาชนไม่เข้าใจทำไม


ต้องลาดยางอีกเมื่อเป็นคอนกรีตอยู่แล้วขอให้สมาชิกในพื้นที่ทำความเข้าใจกับพี่น้องประชาชน


ด้วย การขยายเขตไฟฟ้าในพื้นที่ตำบลบ้านนาที่ยังไม่ทั่วถึงก็ต้องดำเนินการสำรวจ และ



ประมาณการ แล้วก็ต้องดำเนินภายใน ๖ เดือนน่าจะดำเนินการได้ในปี ๕๘ ขอบคุณครับ
ประธานสภาเทศบาล
ขอบคุณท่านนายกครับที่ได้ชี้แจง แนวคิด แนวทาง ในการทำงานเพื่อพัฒนาตำบลของเทศบาล


ท่านรองนายก/ ที่ปรึกษา/ เลขานุการนายกฯ /หัวหน้าส่วน/กอง มีเรื่องที่จะเสนอหรือ
สอบถามผู้บริหาร ไหมครับ
  ที่ประชุม

-ไม่มี-
ประธานสภาเทศบาล
ขอขอบคุณทุกๆ ท่าน ครับ ที่ได้เสนอแนวคิด แนวทาง ในการทำงานเพื่อพัฒนาตำบลของเรา
ให้เจริญก้าวหน้า สำหรับวันนี้เราประชุมกันพอสมควร ขอบคุณสมาชิก ผู้บริหาร หัวหน้าส่วน
ราชการ และผู้รับฟังการประชุมทุกๆท่าน ที่เกี่ยวข้อง ขอให้ท่านเดินทางโดยสวัสดิภาพ
ขอบคุณครับ
เลิกประชุม  เวลา ๑๖.๓๐ น.


  (ลงชื่อ)     จำรัส นิลจันทร์   จดบันทึกการประชุม
                                                       (นายจำรัส นิลจันทร์)

                



ผช.จนท.บริหารงานทั่วไป




  (ลงชื่อ)   นิภาพร บุญสีสม     เลขานุการสภาเทศบาล           






 (นางสาวนิภาพร บุญสีสม)

             คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว




(ลงชื่อ
     ปลอด ทองคง     ประธานกรรมการฯ
          


 

   (นายปลอด ทองคง)
 

 

 สมาชิกสภาเทศบาลตำบลบ้านนา เขตที่ ๑




  (ลงชื่อ)      อุทิศ  สุตะนุกะมัง 
 กรรมการฯ
            



 (นายอุทิศ  สุตะนุกะมัง)
  



 สมาชิกสภาเทศบาลตำบลบ้านนา เขตที่ ๒




  (ลงชื่อ)      รำไพ  แก้วเพ็ง    กรรมการและเลขานุการ
             



   (นางรำไพ  แก้วเพ็ง)
    



สมาชิกสภาเทศบาลตำบลบ้านนา เขตที่ ๑  ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม
ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม              
ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม
สภาเทศบาลตำบลบ้านนาได้รับการรับรองรายงานการประชุมนี้แล้วเมื่อวันที่ ๒ มีนาคม  ๒๕๕๘
จึงลงลายมือชื่อไว้เป็นหลักฐาน




  (ลงชื่อ)     จำรูญ  ผอมดำ  





  (นายจำรูญ  ผอมดำ)




    ประธานสภาเทศบาลตำบลบ้านนา

(สำเนา)


รายงานการประชุมสภาเทศบาลตำบลบ้านนา


สมัยสามัญ สมัยที่ ๔  ประจำปี พ.ศ. ๒๕๕๗


วันจันทร์ที่ ๒๒ ธันวาคม พ.ศ.๒๕๕๗ เวลา ๑๓.๓๐ น.


ณ ห้องประชุมสภาเทศบาลตำบลบ้านนา

